De: Cyberdog

Stimata doamna BIrchall,

De ceva vreme incerc sa urmaresc campania dumeavoastra electorala, in egala masura cu a celorlalti candidati din Colegiul 2.
Va marturisesc ca activitatea dumneavoastra profesionala nu ma intereseaza in mod deosebit ( la nivel de detaliu sau interpretare fortat semantica ), intrucat consider ca acesta nu are o relevanta determinanta intr-o eventuala reprezentare a emigrantilor romani din USA in Parlamentul Romaniei.
Desigur, nici necesitatea reprezentarii acestei categorii de electorat nu imi este extrem de clara, insa atata timp cat in Romania exista reprezentare parlamentara la nivelul minoritatilor etnice, orice este posibil.
Ieri, am ascultat inregistrarea audio a intalnirii dumneavoastra cu Constantin Timoc, desfasurata intr-un restaurant din New York, in prezenta unor potentiali alegatori. Trebuie sa va spun ca sant de-a dreptul indignat de felul cum s-a desfasurat aceata confruntare, de felul cum a fost ea moderata cat si de „participarea activa” a celor ce se aflau in acel restaurant. Nu doresc sa intru in tot felul de detalii aici, ci incerc doar sa atrag atentia asupra faptului ca „mahalaua romaneasca” a fost deja exportata in USA odata cu anuntarea candidaturii celor ce isi doresc sa ne reprezinte in Parlament. Am observat o crestere a manifestarilor „stramosesti” atat printre alegatori cat si printre cei ce doresc sa fie alesii nostrii, iar acest fapt ma deranjaza profund. Intrebarile incomode au de multe ori accente triviale, iar raspunsurile candidatilor se intrec in a folosi jigniri sau hai sa zicem, iesiri total lipsite de diplomatia unui candidat, pe masura interventiilor asa zisilor potentiali alegatori. O alta caracteristica a acestor alegeri o constituie, dupa parerea mea, intelegerea total gresita a multor intrebari puse de alegatori si interpretarea acestora drept potentiale conspiratii menite sa denigreze integritatea morala sau profesionala a candidatilor.
Consider ca aceste alegeri cu campanii electorale online si confruntari intre canditati tinute prin restaurante in fata unui electorat dubios constituie cea mai elecventa dovada de „mahala romaneasca” exportata in USA si din acest motiv m-am hotarat sa nu particip la votul din 30 noiembrie.
Va doresc mult succes!